ข่าวย่อยกองทุน
บัวหลวงร่วมทุนปันผล 0.28 บาท
28 พ.ค. 2556

บัวหลวงร่วมทุนปันผล 0.28 บาท
บริษัทหลักทรัพย์จัดการกองทุนรวม (บลจ.) บัวหลวง ในฐานะผู้จัดการกองทุนเปิดบัวหลวงร่วมทุน แจ้งว่า กองทุนจะจ่ายเงินปันผลสำหรับผลการดำเนินงานตั้งแต่วันที่ 1 ก.พ.30 เม.ย. 2556 ในอัตรา 0.28 บาทต่อหน่วยลงทุน โดยกำหนดปิดทะเบียนพักการโอนหน่วยลงทุน เพื่อกำหนดสิทธิในการรับเงินปันผลในวันที่ 7 มิ.ย. 2556 และกำหนดจ่ายเงินปันผลในวันที่ 12 มิ.ย. 2556
MCRคุ้มครองเงินต้นเปิดซิ้อขาย31พ.ค.
การเปิดซื้อและขายคืนหน่วยลงทุนของ
กองทุนเปิดเอ็มเอฟซีคุ้มครองเงินต้นเพื่อการเลี้ยงชีพ 
ตามที่ 
บริษัทหลักทรัพย์จัดการกองทุน เอ็มเอฟซี ในฐานะบริษัทจัดการ กองทุนเปิดเอ็มเอฟซีคุ้มครองเงินต้นเพื่อการเลี้ยงชีพ (MCR) แจ้งว่า จะเปิดซื้อและขายคืนหน่วยลงทุนของกองทุน MCR ในวันที่ 31 พฤษภาคม 2556 
โดยเปิดให้มีการซื้อหน่วยลงทุน ตั้งแต่เวลาเริ่มทำการ ถึง เวลา 15.30 น. 
และรับซื้อคืนหน่วยลงทุน ตั้งแต่เวลาเริ่มทำการ ถึง เวลา 13.00 น.
ทั้งนี้ท่านผู้ถือหน่วยสามารถส่งใบคำสั่งเพื่อซื้อหน่วยลงทุนเพิ่มและขายคืนหน่วยลงทุน
ได้ก่อนล่วงหน้าวันดังกล่าวได้
ฟิทช์เปลี่ยนอันดับ บลจ.ไทยพาณิชย์
บริษัท ฟิทช์ เรทติ้งส์ (ประเทศไทย) ประกาศปรับเปลี่ยนอันดับบริษัทจัดการกองทุนภายในประเทศ (National Asset Manager Rating) ของบริษัทหลักทรัพย์จัดการกองทุน (บลจ.) ไทยพาณิชย์ (SCBAM) เป็น “Highest Standards (tha)” แนวโน้มอันดับบริษัทจัดการกองทุนมีเสถียรภาพ ภายใต้ Rating Scale ใหม่ จากอันดับเดิมที่ “M2+(tha)” เนื่องจากฟิทช์ได้ปรับหลักเกณฑ์และ Rating Scale ในการจัดทำอันดับบริษัทจัดการกองทุน 
ฟิทช์ได้ปรับหลักเกณฑ์ Rating Scale และคำจำกัดความของอันดับบริษัทจัดการกองทุนในการจัดทำอันดับบริษัทจัดการกองทุน โดยบริษัทจัดการกองทุนจะถูกจัดอันดับบน Scale ที่บ่งบอกถึงความสามารถในการบริหารจัดการ ตามการประเมินของฟิทช์ในเรื่องการบริหารการลงทุนและการปฏิบัติการในการลงทุนของบริษัทจัดการกองทุน บริษัทจัดการกองทุนจะถูกจัดอันดับเป็น “Good Standards (tha)” “High Standards (tha)” และ “Highest Standards (tha)” โดยเปรียบเทียบกับมาตรฐานที่นักลงทุนสถาบันทั่วโลกใช้ในการพิจารณาเลือกบริษัทจัดการกองทุน ส่วนกรณีของอันดับบริษัทจัดการกองทุนภายในประเทศจะเปรียบเทียบกับมาตรฐานที่นักลงทุนสถาบันภายในประเทศใช้ในการพิจารณา 
ทั้งนี้ อันดับดังกล่าวสะท้อนถึงการที่บริษัทมีชื่อเสียงที่ดีและเป็นที่รู้จักในธุรกิจการบริหารจัดการกองทุนในไทย การมีส่วนแบ่งทางการตลาดที่สูง รวมถึงการที่บริษัทได้รับการสนับสนุนเป็นอย่างดีจากธนาคารไทยพาณิชย์ ผู้ถือหุ้นรายใหญ่รายเดียวของบริษัท โดย SCBAM ได้รับประโยชน์จากการที่ธนาคารไทยพาณิชย์มีสาขาเป็นจำนวน
มาก ซึ่งกองทุนรวมภายใต้การจัดการของ SCBAM ส่วนใหญ่ได้ถูกขายผ่านทางสาขาของ
ธนาคารไทยพาณิชย์ นอกจากนี้ บริษัทยังได้รับประโยชน์จากการโอนสายงานด้านการบริหาร
จัดการความเสี่ยง ด้านการกำกับและควบคุม และด้าน IT ไปยังธนาคารไทยพาณิชย์ซึ่งมีความ
พร้อมสูงทั้งทางด้านบุคลากรและทรัพยากรในสายงานดังกล่าว รวมถึงการที่บริษัทมีผู้บริหารระดับสูงและบุคลากรทางด้านการจัดการการลงทุนที่มีประสบการณ์แม้ว่ามีอายุงานกับบริษัทค่อนข้างสั้น รวมถึงอัตรา
การเปลี่ยนแปลงพนักงานในฝ่ายจัดการการลงทุนตราสารทุนที่ค่อนข้างสูง อันดับบริษัทจัดการ
กองทุนยังได้รับการสนับสนุนจากการที่บริษัทมีระบบการกำกับและควบคุมที่แข็งแกร่ง กระบวน
การลงทุนที่เป็นระบบ และประสิทธิภาพของระบบปฏิบัติงานในส่วนของการปฏิบัติงานส่วนกลาง
และส่วนหลัง (middle to back office) ที่เพิ่มขึ้นจากการเพิ่มประสิทธิภาพของระบบ IT
ปัจจัยท้าทายหลักของ SCBAM คือความพยายามในการเพิ่มส่วนแบ่งทางการตลาดและขนาด
สินทรัพย์ภายใต้การจัดการ(AuM) ท่ามกลางการแข่งขันที่รุนแรง ความจำเป็นในการลดอัตรา
การเปลี่ยนแปลงพนักงานในสายการจัดการการลงทุนตราสารทุนและการปรับปรุงผลการดำเนิน
งานของกองทุนตราสารทุน ปัจจัยท้าทายอื่นของบริษัทยังรวมถึงการเพิ่มประสิทธิภาพทางด้าน 
IT ในส่วนต่างๆ อย่างต่อเนื่อง โดยไม่ให้เกิดความล่าช้าหรือเป็นอุปสรรคในการปฏิบัติงาน